कलश यात्रा के साथ हनुमत कथा शुरू
ढाणीकुम्हारान गांव में बुधवार को बालाजी मंदिर प्रांगण में तीन दिवसीय हनुमत कथा शुरू हुई। इससे पूर्व ठाकुरजी मंदिर से हनुमान मंदिर तक कलश यात्रा निकाली गई। कलश यात्रा में बड़ी संख्या में श्रद्धालु महिलाओं ने भाग लिया। आयोजक डॉ. रमेश शर्मा ने बताया कि हनुमत कथा का वाचन दोपहर 12 से शाम 4 बजे तक मंदिर प्रांगण में किया जाएगा। कथावाचक पं. प्रदीप आत्रेय ने हनुमान को भगवान राम का परम भक्त बताया और कहा कि जो भगवान में श्रद्धा रखता है उन्हें भगवान कभी निराश नहीं करता। इसलिए जीवन में भगवान का स्मरण जरूरी है। इस मौके पर पुजारी दुर्गादत्त, मदनलाल गुरी, मनीराम, मोहनलाल किरोड़ीवाल, डाॅ. हेतराम, बनवारीलाल बाबरिया, हेतराम जोईया, ओमप्रकाश, पितराम, शेराराम, फूसाराम, आदराम आदि मौजूद रहे।
संकल्पके बिना कार्य पूर्ण नहीं
रतनगढ़ | पंडितपंकज आत्रेय ने कहा कि बिना संकल्प के कोई भी कार्य पूरा नहीं होता है, इसलिए किसी भी कार्य का शुभारंभ करने से पूर्व संकल्प लेना जरूरी है। वे बुधवार को सरदारशहर बाइपास मार्ग स्थित बाबा विश्वनाथ बगीची में भागवत कथा में प्रवचन दे रहे थे। उन्होंने कहा कि भागवत ही एकमात्र ऐसा ग्रंथ है, जो जीवन जीने की कला सिखाता है, साथ ही इसके श्रवण से मोक्ष की भी प्राप्ति होती है। आत्रेय ने कहा कि भागवत में ध्यान लगाने के लिए मतिष्क पर तिलक जरूरी है। तिलक से हमारी इंद्रियां केंद्रित होती है तथा भगवान के चरणों में मन लगता है। उन्होंने बुधवार की कथा में पृथ्वी वर्णन, परीक्षित-तक्षक प्रसंग पर विस्तार से प्रकाश डाला। कथा के प्रारंभ में मुख्य यजमान रमेश-अनिता महर्षि ने व्यासपीठ की पूजा-अर्चना की। कथा संयोजक गोपीकृष्ण भगेलेवाला ने बताया कि कथा श्रवण के लिए आने वाले श्रद्धालुओं के लिए शहर में टैंपों व्यवस्था भी उपलब्ध करवाई गई है।
रतनगढ़. कथा में प्रवचन देते पंडित आत्रेय।
तारानगर. हनुमत कथा को लेकर बुधवार को निकाली गई कलश यात्रा।
bho_Deva hin_Deva hin_Deva hin_Deva awa_Deva hin_Deva